A nieu (d'o latín < NIVIS) ye a caita d'augua en forma de multitut de chicotz cristals de chelo, ditos flocons de nieu. A causa d'a suya composición granular, tien un tarabidau suau y fluixo, si no ye atapiada por a presión. Cheneralment a nieu se forma por sublimación d'a vapor d'augua en as capas alteras de l'atmosfera, a una temperatura menor de 0 °C. A caita d'augua en forma de nieu se clama «nevazo» u «nevada» y l'orache de nieu se clama fer «nevera».